'ఏ ప్రాతిపదికన ఆ భవనాలను కూలుస్తారు' - TS Highcourt on Erramanzil Buildings issue - EENADU
'ఏ ప్రాతిపదికన ఆ భవనాలను కూలుస్తారు'
ఎర్రమంజిల్‌ భవనాల కూల్చివేతపై ప్రభుత్వాన్ని ప్రశ్నించిన హైకోర్టు
హైదరాబాద్‌: పురాతన భవనాలను ఏ చట్టం ప్రకారం కూలుస్తారని తెలంగాణ ప్రభుత్వాన్ని హైకోర్టు ప్రశ్నించింది. ఎర్రమంజిల్‌లో నూతన అసెంబ్లీ నిర్మాణం కోసం అక్కడున్న పురాతన భవనాలను కూల్చివేసే అంశంపై గతంలో పలువురు దాఖలు చేసిన పిటిషన్‌పై హైకోర్టులో బుధవారం విచారణ జరిగింది. ఎర్రమంజిల్‌లో ప్రస్తుతం ఉన్న భవనాలు చారిత్రక కట్టడాలని, నిజాం వారసులు నిర్మించిన పురాతన కట్టడాలను కూల్చివేయడానికి వీల్లేదని పిటిషనర్లు పేర్కొన్నారు. ఆ భవనాలు చారిత్రక పరిరక్షణ కట్టడాల పరిధిలోకే వస్తాయని పిటిషనర్ల తరఫు న్యాయవాది ప్రధానంగా వాదించారు. ఎలాంటి అవసరం లేకపోయినా కొత్తగా అసెంబ్లీ భవనాలను నిర్మించడానికి ప్రభుత్వం సిద్ధమవుతోందని, దీంతో ప్రజాధనం కూడా దుర్వినియోగం అవుతోందని ఆరోపించారు.
అనంతరం ప్రభుత్వం తరఫున అదనపు అడ్వకేట్‌ జనరల్‌ రామచంద్రరావు వాదనలు వినిపించారు. ప్రస్తుతం ఉన్న అసెంబ్లీ భవనం అవసరాలకు సరిపోవడం లేదని, భదత్రాపరంగానూ అన్ని కోణాల్లో పరిశీలించిన తర్వాతే నిపుణుల సూచనలతో నూతన భవన నిర్మాణం చేపడుతున్నట్లు తెలిపారు. ప్రభుత్వం తీసుకున్న విధాన పరమైన నిర్ణయాల్లో న్యాయస్థానాలు జోక్యం చేసుకోవద్దని ఆయన పేర్కొన్నారు. నిబంధనల ప్రకారమే నూతన అసెంబ్లీ నిర్మాణం చేపడతామని చెప్పారు. ఎర్రమంజిల్‌లో ఉన్న భవనాలు చారిత్రక కట్టడాలు కావని.. చారిత్రక జాబితా నుంచి ప్రభుత్వం వాటిని తొలగించిందని అదనపు ఏజీ ఉన్నత న్యాయస్థానం దృష్టికి తీసుకొచ్చారు. దీనిపై జోక్యం చేసుకున్న హైకోర్టు.. ఒకసారి పరిరక్షణ కట్టడాల పరిధిలోకి వచ్చాక వాటిని ఏవిధంగా తొలగిస్తారని ప్రశ్నించింది. వాటిని కాపాడాల్సిందేనని నిబంధనలు చెబుతున్నాయి కదా అని వ్యాఖ్యానించింది. ఏ ప్రాతిపదికన ఆ భవనాలు కూల్చివేయాలని ప్రభుత్వం నిర్ణయించిందో చెప్పాలని ప్రశ్నించింది. చట్టానికి ఎవరూ అతీతులు కాదని.. ప్రభుత్వం కూడా నిబంధనల ప్రకారమే వ్యవహరించాలని వ్యాఖ్యానించింది. దీనిపై మళ్లీ వాదనలు వింటామని పేర్కొన్న హైకోర్టు.. విచారణను సోమవారానికి వాయిదా వేసింది.
'e praatipadikana aa bhavanaalanu kuulustaaru' - TS Highcourt on Erramanzil Buildings issue - EENADU
'e praatipadikana aa bhavanaalanu kuulustaaru'
erramanjilli bhavanala koolchivetapai prabhutvaanni prasninchina hycortu
hyderabade: puraatana bhavanaalanu e chattam prakaaram kuulustaarani telamgaana prabhutvaanni hycortu prasninchindi. erramanjille noothana assembley nirmaanam kosam akkadunna puraatana bhavanaalanu koolchivese amsampai gatamlo paluvuru daakhalu chesina pititionpai hycortulo budhavaaram vichaarana jarigindi. erramanjille prastutam unna bhavanalu chaaritraka kattadaalani, nijam vaarasulu nirminchina puraatana kattadaalanu koolchiveyadaaniki veelledani pititionerlu perkonnaru. aa bhavanalu chaaritraka parirakshana kattadaala paridhiloke vastaayani pititionerla tarafu nyaayavaadi pradhaanamgaa vaadinchaaru. elanti avasaram lekapoyina kottagaa assembley bhavanaalanu nirminchadaaniki prabhutvam siddhamavutondani, deentho prajaadhanam kuudaa durviniyogam avutondani aaropinchaaru.
anantaram prabhutvam tarafuna adanapu advakete janaralni ramachandrarao vaadanalu vinipinchaaru. prastutam unna assembley bhavanam avasaraalaku saripovadam ledani, bhadatraaparamgaanuu anni konaallo pariseelinchina tarvate nipunula suuchanalathoo noothana bhavana nirmaanam chepadutunnatlu telipaaru. prabhutvam teesukunna vidhaana paramaina nirnayaallo nyaayasthaanaalu jokyam chesukovaddani aayana perkonnaru. nibandhanala prakarame noothana assembley nirmaanam chepadatamani cheppaaru. erramanjille unna bhavanalu chaaritraka kattadaalu kaavani.. chaaritraka jabita nunchi prabhutvam vaatini tolaginchindani adanapu ag unnata nyaayasthaanam drushtiki teesukochaaru. deenipai jokyam chesukunna hycortu.. okasari parirakshana kattadaala paridhiloki vachaka vaatini evidhamgaa tolagistaarani prasninchindi. vaatini kapadalsindenani nibandhanalu chebutunnaayi kada ani vyaakhyaaninchindi. e praatipadikana aa bhavanalu koolchiveyaalani prabhutvam nirnayinchindo cheppaalani prasninchindi. chattaniki evaruu ateetulu kaadani.. prabhutvam kuudaa nibandhanala prakarame vyavaharinchaalani vyaakhyaaninchindi. deenipai malli vaadanalu vintaamani perkonna hycortu.. vichaarananu somavaaraaniki vaayidaa vesindi.